ສະຖານທູດຫວຽດນາມ ປະຈຳຊາອຸດີອາຣາເບຍ ເປີດຫ້ອງແນະນຳຜະລິດຕະພັນສົ່ງອອກ
ຜະລິດຕະພັນທີໄດ້ແນະນຳໃນຄັ້ງນີ້ ມີບັນດາຜະລິດຕະພັນຂອງຂະແໜງການກະສິກຳ ແລະ ປ່າໄມ້, ແລະ ອາຫານປຸງແຕ່ງ, ເຊັ່ນ: ເຂົ້າສານ, ໝີ່, ກາເຟ, ຊາ, ໄມ້ເກດສະໜາ, ຢາຮາກໄມ້, ອາຫານທະເລເປັນກະປອງ, ເຂົ້າໜົມ; ຜະລິດຕະພັນຂອງຂະແໜງການຕັດຫຍິບ ແລະ ແຟຊັ່ນ; ຜະລິດຕະພັນສຳລັບການກໍ່ສ້າງ, ເຄື່ອງເຟີນີເຈີ; ເຄື່ອງໃຊ້ທາງການແພດ, ການປ້ອງກັນການລະບາດຂອງ COVID-19 ແລະ ຜະລິດຕະພັນທີ່ຫຼາກຫຼາຍອື່ນໆ.
ເຂົ້າຮ່ວມພິທີເປີດຫ້ອງແນະນຳຜະລິດຕະພັນສົ່ງອອກດັ່ງກ່າວ ມີທ່ານລັດຖະມົນຕີຊ່ວຍວ່າການກະຊວງເສດຖະກິດ ແລະ ແຜນການ ຊາອຸດີອາຣາເບຍ, ທ່ານ Bandar Alkhamies; ເລຂາທິການໃຫຍ່ຂອງສະພາການຄ້າ ແລະ ອຸດສາຫະກຳ ຊາອຸດິອາຣາເບຍ, ທ່ານ Khalid Alyahya; ຜູ້ຕາງໜ້າ ກະຊວງການຕ່າງປະເທດ.
ເນື່ອງຈາກປ້ອງກັນພະຍາດ ເຮັດໃຫ້ຈຳກັດຈຳນວນຜູ້ເຂົ້າຮ່ວມ, ມີພຽງແຕ່ວິສາຫະກິດ 20 ແຫ່ງຂອງຊາອຸດິອາຣາເບຍ ເທົ່ານັ້ນທີ່ໄດ້ເຊີນເຂົ້າຮ່ວມຢ່າງໂດຍກົງ, ແລະ ມີວິສາຫະກິດຈຳນວນໜຶ່ງ ໄດ້ເຂົ້າຮ່ວມດ້ວຍຮູບການຖ່າຍທອດສົດ.
ກ່າວຄຳເຫັນທີ່ພິທີເປີດ, ທ່ານເອກອັກຄະລັດຖະທູດຫວຽດນາມ ປະຈຳຊາອຸດີອາຣາເບຍ ຫວູຫວຽດຢູງ ໄດ້ເນັ້ນໜັກວ່າ, ການຄ້າລະຫວ່າງສອງປະເທດ ຍັງແມ່ນຄວາມຕ້ອງການທີ່ຂາດບໍ່ໄດ້ ເຖິງແມ່ນວ່າການລະບາດຂອງ COVID-19 ພວມສົ່ງຜົນສະທ້ອນຢ່າງໃຫຍ່ຫຼວງ, ສະນັ້ນສະຖານທູດຫວຽດນາມ ປະຈຳຊາອຸດີອາຣາເບຍ ໄດ້ຮຽກຮ້ອງ, ຂົນຂວາຍໃຫ້ມີຂະບວນການໃນຄັ້ງນີ້ມີ 60 ກວ່າວິສາຫະກິດຫວຽດນາມ ນໍາຜະລິດຕະພັນສົ່ງອອກມາແນະນຳ, ຫວັງວ່າ ບັນດາວິສາຫະກິດຊາອຸດີອາຣາເບຍ ຈະກຳນົດຄວາມຕ້ອງການຂອງຕະຫຼາດທ້ອງຖິ່ນ ແລະ ເຊື່ອມຕໍ່ກັບບັນດາວິສາຫະກິດຫວຽດນາມ ທີ່ຕະຫຼາດປະຈຳຖິ່ນ ເພື່ອບັນລຸໄດ້ຜົນປະໂຫຍດເຊິ່ງກັນ ແລະ ກັນ. ສະຖານທູດຫວຽດນາມ ປະຈຳຊາອຸດີອາຣາເບຍ ແມ່ນກຽມພ້ອມຮ່ວມເດີນທາງກັບບັນດາວິສາຫະກິດຂອງທັງສອງປະເທດ.
ຜູ້ຕາງໜ້າກະຊວງເສດຖະກິດ ແລະ ແຜນການ, ທ່ານຮອງລັດຖະມົນຕີ Bandar Alkhamies ໄດ້ຕີລາຄາສູງການເປີດຫ້ອງແນະນຳຜະລິດຕະພັນໃນຄັ້ງນີ້ຂອງຫວຽດນາມ, ຖືວ່ານີ້ແມ່ນກິດຈະກຳທີ່ແທດຈິງ ເພື່ອໂຄສະນາສິນຄ້າຂອງຫວຽດນາມ ອອກສະເໜີຕົວສູ່ຕະຫລາດໃນໄລຍະເກີດໂລກລະບາດ COVID-19.
ສະຖານທູດໄດ້ຈັດຕັ້ງການເຊື່ອມຕໍ່ພົວພັນການຄ້າ B2B ດ້ວຍຫູບການທາງອິນເຕີເນັດ ລະຫວ່າງວິສາຫະກິດມີສິນຄາ້ທີ່ເປັນແບບຢ່າງ.
ຜ່ານເຫດການດັ່ງກ່າວ, ບັນດາບັນດາວິສາຫະກິດອາຣັບ ໄດ້ຮັບຮູ້ຄຸນນະພາບ ແລະ ຮູບແບບຂອງຜະລິດຕະພັນຫວຽດນາມ, ເຊັ່ນ: ໝາກມັງກອນ, ໝາກນາວທີ່ບໍ່ມີແກ່ນ, ເຂົ້າສານ, ກາເຟ, ໝາກ ພິກໄທ, ເຂົ້າໜົມທັນຍາຫານຫ້າຊະນິດ, ແຜ່ນແພ, ອຸປະກອນປ້ອງກັນພະຍາດ…
ຄຳຮຸ່ງ